99. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 41804/4575 της 20 Νοεμ./ 2 Δεκ.  1978 (ΦΕΚ Β΄ 1060) Περί επεκτάσεως της ασφαλίσεως ανεργίας εις επαγγελματικήν κατηγορίαν προσώπων, ενίων περιοχών. Έχοντες υπ’ όψει: 1.Τις διατάξεις της παρ. 3 του άρθρ. 11 του Ν.Δ. 2961/1954, «περί συστάσεως Οργανισμού Απασχολήσεως και Ασφαλίσεως Ανεργίας». 2.Τας διατάξεις του Ν.Δ. 212/196 «περί Οργανώσεως και Διοικήσεως του Οργανισμού Απασχολήσεως Εργατικού Δυναμικού». 3.Την υπ’ αριθ. 34212/30.10.1978 αναφοράν του ΟΑΕΔ, δι’ ης υπεβλήθη ημίν απόσπασμα Πρακτικού της υπ’ αριθ. 272/17.10.78 συνεδριάσεως του Δ.Σ. αυτού (απόφασις 5004), καθ’ ην απεφασίσθη η υποβολή ημίν προτάσεως, περί επεκτάσεως της ασφαλίσεως ανεργίας εις την επαγγελματικήν κατηγορίαν προσώπων, απασχολουμένων εις βιομηχανίας και βιοτεχνίας ετοίμων ενδυμάτων, αίτινες λειτουργούν ή πρόκειται να λειτουργήσουν εντός των διοικητικών ορίων του Νομού Δράμας, ως και εις τα τοιαύτα της Κοινότητος Αλιστράτης του Νομού Σερρών, από της ημερομηνίας αντιστοίχου επεκτάσεως της ασφαλίσεως του ΙΚΑ, αποφασίζομεν: Εγκρίνομεν την επέκτασιν της ασφαλίσεως ανεργίας εις την επαγγελματικήν κατηγορίαν προσώπων, απασχολουμένων εις βιομηχανίας και βιοτεχνίας ετοίμων ενδυμάτων, αίτινες λειτουργούν, ή πρόκειται να λειτουργήσουν εντός των διοικητικών ορίων του Νομού Δράμας, ως και εις τα πρόσωπα τα απασχολούμενα ή απασχοληθησόμενα εις παρομοίας ως άνω επιχειρήσεις εντός των ορίων της κοινότητος Αλιστράτης του Νομού Σερρών, από της ημερομηνίας αντιστοίχου επεκτάσεως της ασφαλίσεως του ΙΚΑ, ήτοι από 1.8.1978. 